Pre-Owned 2017 Toyota RAV4 Hybrid XLE 4D Sport Utility in Las Vegas #J18136T | Jaguar Las Vegas
Odometer is 19746 miles below market average! 34/30 City/Highway MPG Lodewyk XVI van Frankryk - Wikipedia
Lodewyk XVI (23 Augustus 1754 – 21 Januarie 1793) was van 1774 tot 1791 koning van Frankryk en Navarra en daarna koning van Frankryk tot 1792, voordat hy tydens die Franse Rewolusie van die troon gesit en tereggestel is. Sy pa, ook Lodewyk, was die seun en erfgenaam van Lodewyk XV. Omdat Lodewyk XV in 1765 oorlede is, het Lodewyk XVI sy oupa in 1774 opgevolg.
11 Junie 1775
Loedewyk, Dauphin van Frankryk (1729–1765)
Prinses Maria Josepha van Sakse
Die eerste deel van Lodewyk se bewind is gekenmerk deur pogings om Frankryk te hervorm volgens die ideale van die Verligting – dit het ingesluit die afskaffing van lyfeienskap en die belasting vir nie-adellikes, asook toenemende verdraagsaamheid jeens nie-Katolieke. Die Franse adel het negatief hierop gereageer en die inwerkingstelling daarvan suksesvol teengestaan. Ontevredenheid onder die gewone burgers het hierna toegeneem.
Van 1776 af het Lodewyk die Noord-Amerikaanse koloniste aktief ondersteun wat onafhanklikheid van Brittanje wou hê. Hulle het dit eindelik in 1783 gekry met die Verdrag van Parys. Die gevolglike skuld en finansiële krisis het bygedra tot die ongewildheid van die monargie. Ontevredenheid onder die middel- en laer klas het toegeneem en dit het gelei tot ’n al hoe groter teenstand teen die adel en die absolute monargie, waarvan Lodewyk en sy vrou, Marie Antoinette, as verteenwoordigend beskou is. In 1789 is die Bastille-gevangenis tydens die opstande in Parys bestorm en die Franse Rewolusie het begin.
Lodewyk se besluiteloosheid en konserwatisme het hom al hoe ongewilder gemaak. Toe hy in Junie 1791 na Varennes vlug, vier maande voordat die konstitusionele monargie afgekondig is, het dit oënskynlik gerugte bevestig dat hy sy hoop op oorlewing geplaas het op ’n buitelandse inval. Sy geloofwaardigheid is daardeur kwaai ondermyn en die afskaffing van die monargie het ’n al hoe groter moontlikheid geword.
In Augustus 1792, ’n maand voor die konstitusionele monargie afgeskaf en ’n republiek afgekondig is, is Lodewyk van die troon gesit en in hegtenis geneem. Hy is verhoor en skuldig bevind aan hoogverraad. Op 21 Januarie 1793 het hy onder die valbyl gesterf as "burger Louis Capet", ’n bynaam.
Hy is die enigste Franse koning wat tereggestel is en sy dood het ’n einde gebring aan die Franse monargie van langer as duisend jaar.
Wikimedia Commons het meer media in die kategorie Lodewyk XVI van Frankryk.
Ontsluit van "https://af.wikipedia.org/w/index.php?title=Lodewyk_XVI_van_Frankryk&oldid=1891336"
Last edited on 17 Januarie 2019, at 18:32
Die bladsy is laas op 17 Januarie 2019 om 18:32 bygewerk.